അഫ്ഗാനില് നിന്ന് ഉള്ളാള് സ്വദേശി വീട്ടിലെത്തി സൂപ്പി വാണിമേല്മംഗളുറു: www.kasargodvartha.com 19.08.2021 താലിബാന് അധീനതയിലായ അഫ്ഗാനിസ്താനില് നിന്ന് ഉള്ളാള് സ്വദേശി മെല്വിന്42 വ്യാഴാഴ്ച വീട്ടിലെത്തി. കാബൂളില് പട്ടാള ക്യാമ്ബില് നാറ്റോ ആശുപത്രിയില് ഇലക്ട്രികല് മെയിന്റനന്സ് വിഭാഗത്തില് ജോലി ചെയ്യുകയായിരുന്നു ഇദ്ദേഹം.ബുധനാഴ്ച പുലര്ചെ അഞ്ചിന് കാബൂളില് നിന്ന് പറന്ന ഇന്ഡ്യന് സൈനിക വിമാനം ഗുജറാത്ത് രാംനഗര് വഴി ഡല്ഹിയിലെത്തി. രാത്രി ബെംഗളൂറില് വന്ന മെല്വിന് വ്യാഴാഴ്ച വൈകുന്നേരമാണ് വീടണഞ്ഞത്.തന്റെ കമ്ബനിയിലെ ഏഴ് ജീവനക്കാരും ഇന്ത്യന് എംബസി സുരക്ഷാ ഉദ്യോഗസ്ഥര് ഉള്പെടെ 160 യാത്രക്കാരാണ് വിമാനത്താവളത്തില് ഉണ്ടായിരുന്നതെന്ന് മെല്വിന് മാധ്യമപ്രവര്ത്തകരോട് പറഞ്ഞു. ഇന്ഡ്യക്കാരെ നൊര്വേ, ലന്ഡന്, ഖത്വര് ഉള്പെടെ രാജ്യങ്ങളിലേക്ക് കയറ്റി അയക്കുകയാണ്. അവിടെ കോവിഡ് ക്വാറന്റൈന് ശേഷം രാജ്യത്തേക്ക് അയക്കും.തന്റെ സഹോദരന് ഡെമി കാബൂളില് പട്ടാള ക്യാമ്ബില് എയര്കന്ഡീഷന് മെകാനികാണ്. താന് വിമാനം കയറുമ്ബോള് അവന് വളരെ സുരക്ഷിതനായി കാബൂള് വിമാനത്താവളത്തില് വിമാനം കാത്തിരിപ്പുണ്ടായിരുന്നുവെന്ന് മെല്വിന് പറഞ്ഞു.